Beljavszkij mesterhármassal vezet a Gotth'Art-kupán
A Szentgotthárdon zajló Gotth'Art-kupa ötödik fordulója után a szlovén Alekszander Beljavszkij félpontos elõnnyel vezet.  Mesterhármassal tört elõre, befogta, majd megelõzte a döntetleneket játszó sakkozóinkat.  Öt játéknap után a torna doyenje, a nemzet sportolója, Portisch Lajos, legfiatalabb nagymesterünk, Prohászka Péter és a legfiatalabb résztvevõ, a 13 éves Rapport Richárd még veretlen. A nemzetközi mesterversenyen Rudolf Anna egypontos elõnnyel áll az élen, négy nyerése mellett egyszer remizett.
A nagymesterverseny legmagasabb értékszámú résztvevõjét, a szovjet színekben négyszeres olimpiai bajnok, a szlovén válogatottban játszó Alekszander Beljavszkijt alaposan "felpaprikázta" a második játéknapon Portisch Lajostól elszenvedett veresége. Mesterhármassal tört elõre és félpontos elõnnyel már vezeti a 10 fõs mezõnyt. Kitüntetõ érdeklõdés kíséri a harmadik nagymesteri normájáért küzdõ 13 esztendõs Rapport Richárd szereplését. Sötéttel is biztosan remizett a szlovák Lubomir Ftacnikkal, majd Prohászka Péterrel vívott nagy csatája is pontosztozkodással zárult. A 9 partiból 6 pont jelentené a hõn áhított nagymesteri cím megszerzését.

A Tehetség és Kurázsi nemzetközi mesterversenyen remekel a 2008-ban bajnoki címet szerzett, a drezdai sakkolimpián nõi válogatottunkban bemutatkozó, idén is  a csapatba kerülésért küzdõ Rudolf Anna. Erõteljes támadósakkja ellen az "erõsebb" nem képviselõinek eddig nem ellenszerük. Anna csak egy remit adott le és egypontos elõnnyel vezet a 16 esztendõs Nagy Gábor elõtt. 2289-es Élõ-pontszámmal játszik, teljesítményének  2719-es a performance-pontszáma.

A 4. forduló eredményei:
Portisch Lajos (2519) - BánuszTamás (2517) döntetlen (Szláv védelem, 19)
Vajda Levente (román) - Alekszander Beljavszkij (szlovén, 2657) 0 - 1(Spanyol megnyitás, 34)
Lubomir Ftacnik (szlovák, 2546) - Rapport Richárd (2444) döntetlen (Vezércsel, 38)
Prohászka Péter (2501) - Fodor Tamás (2419) döntetlen (Bogoindiai védelem, 37)
Martin Neubauer (osztrák, 2469) - Bokros Albert (2471) döntetlen (Francia védelem, 31)

Az 5. forduló eredményei:
Bokros Albert - Portisch Lajos döntetlen (Spanyol megnyitás, 70)
Fodor Tamás - Martin Neubauer 0 - 1 (Vezércsel, 39)
Rapport Richárd - Prohászka Péter  döntetlen (Grünfeld védelem, 62)
Alekszander Beljavszkij - Lubomir Ftacnik  1 - 0 (Grünfeld védelem, 29)
Bánusz Tamás - Vajda Levente  1 - 0 (Királyindiai védelem, 34)

A Gotth'Art-kupa állása:
1. Alekszander Beljavszkij 3,5 pont
2-5. Portisch Lajos, Prohászka Péter, Rapport Richárd és Martin Neubauer 3
6. Bánusz Tamás 2,5
7-8. Bokros Albert és Vajda Levente 2
9-10. Lubomir Ftacnik és Fodor Tamás 1,5

A Tehetség és Kurázsi verseny élcsoportja:
1. Rudolf Anna 4,5 pont
2. Nagy Gábor 3,5
3-4. Gergácz Attila és Bíró Sándor (román) 3

Vajda,L (2519)  - Beliavsky,A (2657)
Spanyol megnyitás [C88]

1.e4 e5 2.Hf3 Hc6 3.Fb5 a6 4.Fa4 Hf6 5.0-0 Fe7 6.Be1 b5 7.Fb3 0-0 8.h3 Fb7 9.d3 d6 10.a3 Vd7 11.Hc3 Bae8 12.Fd2 Fd8 13.Hd5 Hxd5 14.Fxd5 Fc8 15.a4 He7 16.Fb3 c6 17.axb5 axb5 18.c3 Hg6 19.d4 Fb6 20.dxe5 dxe5 21.Fe3 Fxe3 22.Bxe3 Ve7 23.Vf1 Hf4 24.h4 Vf6 25.g3 Fh3 26.Vb1 He6 27.Ba7 Bd8 28.Kh2 Fg4 29.Kg2 h6 30.Fa2 g5 31.hxg5 Hxg5 32.Hxg5 hxg5 33.Bd3 Kg7 34.f3? Fxf3+! és világos feladta

Beljavszkij,A (2657) - Ftacnik,L (2546)
Grünfeld védelem [D80]

1.d4 Hf6 2.c4 g6 3.Hc3 d5 4.e3 Fg7 5.cxd5 Hxd5 6.Hxd5 Vxd5 7.He2 0-0 8.Hc3 Vd7 9.Fe2 c5 10.d5 b6 11.0-0 Fa6 12.e4 b5 13.a3 Fd4 14.Fh6 Be8 15.Vd2 e6 16.Bad1 Vb7 17.b4! e5 18.bxc5 Fxc5 19.Bb1 b4? 20.axb4 Fxb4 21.Vg5 Ve7 22.Bxb4 f6 23.Vh4

A szlovén nagymesternek kellemes gondjai voltak, tisztet nyert a 23.d6 Vxd6 24.Vd2 folytatás.

23...Fxe2 24.d6 Vxd6 25.Bb7 Fxf1 26.Hd5! Be6 27.Bg7+ Kh8 28.Bf7

Beljavszkij válogathatott a nyerések között, 28.Bxh7+ Kxh7 29.Ff8+ Kg8 30.Fxd6 is jó meggyõzõ volt.

28...Hd7

Már nem volt mentség. 28...Kg8-ra 29.Bxh7! Fe2 30.Bg7+ Kh8 31.Bxg6 mért volna döntõ csapást.

29.Ff8! és sötét feladta